
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 133 

29 Ιανουάριου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΕΘΝΙΚΟ ΙΔΡΥΜΑ ΕΓΚΑΤΑΛΕΙΜΜΕ¬ 
ΝΟΥ ΠΑΙΔΙΟΥ ΚΑΙ ΤΗΣ ΑΓΑΜΗΣ ΜΗΤΕΡΑΣ ΑΓΙΟΣ 


ΓΕΩΡΓΙΟΣ» και κύρωση του οργανισμού αυτού.... 1 

ΑΠΟΦΑΣΕΙΣ 

Οργανισμός Εσωτερικής Υπηρεσίας του Δ' Δημοτικού 

Παιδικού Σταθμού Βέροιας Ν. Ημαθίας. 2 

Απόρριψη αίτησης για χορήγηση άδειας Μεταλλευτι¬ 
κών Ερευνών σε περιοχή του Νομού Έβρου, στην 

Ζωγράφου Μαρίκα με αριθ. (Β.Ν. 608). 3 

Χόρηγηση άδειας Μεταλλευτικών Ερευνών σε περιο¬ 
χή του Νομού Έβρου, στην Ανώνυμη Εταιρεία 
«ΚΩΝΣΤΑΝΤΙΝΟΣ ΔΗΜΗΤΡΙΑΔΗΣ ΑΝΩΝΥΜΟΣ 
ΜΕΤΑΛΛΕΥΤΙΚΗ - ΕΜΠΟΡΙΚΗ - ΒΙΟΜΗΧΑΝΙΚΗ ΚΑΙ 
ΝΑΥΤΙΛΙΑΚΗ ΕΤΑΙΡΙΑ» με αριθ. (Β.Ν. 625). 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΕΘΝΙΚΟ ΙΔΡΥΜΑ ΕΓΚΑΤΑΛΕΙΜΜΕΝΟΥ 
ΠΑΙΔΙΟΥ ΚΑΙ ΤΗΣ ΑΓΑΜΗΣ ΜΗΤΕΡΑΣ ΑΓΙΟΣ ΓΕΩΡ¬ 
ΓΙΟΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 17133/20.5.2000 πράξη του Συμβολαιογράφου 
Αθηνών Ανδρέα Μπουγιούκου, την 1195/10.2.2003 συ¬ 
μπληρωματική καθώς και την 1209/27.2.2003 διορθωτική 
αυτής, της συμβολαιογράφου Ν. Ιωνίας Παναγιώτας Δη- 
μακά, με την οποία ο Αλέξανδρος Κουρουπάκης σύστησε 
κοινωφελές ίδρυμα με την επωνυμία «ΕΘΝΙΚΟ ΙΔΡΥΜΑ 
ΕΓΚΑΤΑΛΕΙΜΜΕΝΟΥ ΠΑΙΔΙΟΥ ΚΑΙ ΤΗΣ ΑΓΑΜΗΣ ΜΗΤΕ¬ 
ΡΑΣ ΑΓΙΟΣ ΓΕΩΡΓΙΟΣ» και με έδρα το Δήμο Ν. Ιωνίας Ατ¬ 
τικής. 

2. Τις διατάξεις των άρθρων: α) 95 και 98 του Α.Ν. 


2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 27.1.2003 γνωμοδότηση του Συμβουλίου 
Εθνικών Κληροδοτημάτων. 

4. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 985/16.7.2003 τ.Β'). 

5. Την 70697/22.7.2003 απόφαση του Πρωθυπουργού 
και του Υπουργού Υγείας και Πρόνοιας (ΦΕΚ 1012/ 
22.7.2003 τ.Β'). 

Με πρόταση των Υφυπουργών Οικονομίας και Οικονο¬ 
μικών και Υγείας και Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία, «ΕΘΝΙΚΟ ΙΔΡΥΜΑ ΕΓΚΑΤΑΛΕΙΜΜΕΝΟΥ 
ΠΑΙΔΙΟΥ ΚΑΙ ΤΗΣ ΑΓΑΜΗΣ ΜΗΤΕΡΑΣ ΑΓΙΟΣ ΓΕΩΡΓΙΟΣ», 
η οποία έγινε από τον Αλέξανδρο Κουρουπάκη με την 
17133/20.5.2002 πράξη του Συμβολαιογράφου Αθηνών 
Μπουγιούκου Ανδρέα, την 1195/10.2.2003 συμπληρωμα¬ 
τική καθώς και την 1209/27.2.2003 διορθωτική αυτής, της 
συμβολαιογράφου Ν. Ιωνίας Παναγιώτας Δημακά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών και Υγείας και Πρόνοιας 
και διέπεται από τις διατάξεις της ανωτέρω συστατικής 
του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκανή θαεκδοθούν 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΕΘΝΙΚΟ ΙΔΡΥΜΑ ΕΓΚΑΤΑΛΕΙΜΜΕΝΟΥ 
ΠΑΙΔΙΟΥ ΚΑΙ ΤΗΣ ΑΓΑΜΗΣ ΜΗΤΕΡΑΣ ΑΓΙΟΣ ΓΕΩΡ¬ 
ΓΙΟΣ». 

Άρθρο 1 

Μορφή - Επωνυμία - Έδρα - Σφραγίδα 
1. Το κοινωφελές ίδρυμα με την επωνυμία «ΕΘΝΙΚΟ 

ΙΔΡΥΜΑ ΕΓΚΑΤΑΛΕΙΜΜΕΝΟΥ ΠΑΙΔΙΟΥ ΚΑΙ ΤΗΣ ΑΓΑΜΗΣ 
ΜΗΤΕΡΑΣ ΑΓΙΟΣ ΓΕΩΡΓΙΟΣ», που συστήθηκε από τον 
Αλέξανδρο Κουρουπάκη με την 17133/20.5.2000 πράξη 
του Συμβολαιογράφου Αθηνών Ανδρέα Μπουγιούκο, την 
1195/10.1.2003 συμπληρωματική καθώς και την 1209/ 
27.2.2003 διορθωτική αυτής, της συμβολαιογράφου Ν. 
Ιωνίας Παναγιώτας Δημακά, αποτελεί νομικό πρόσωπο 
ιδιωτικού δικαίου και διέπεται από τις διατάξεις της ανω¬ 
τέρω συστατικής πράξης, του παρόντος οργανισμού, του 
Α.Ν. 2039/1939 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι ο Δήμος Ν. Ιωνίας Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η ανάληψη εξόδων για πα¬ 
ροχή νοσηλείας, περιθάλψεως και αρωγής σε άπορα, 
ανήλικα παιδιά καθώς και στις άγαμες και απροστάτευτες 
μητέρες. Η υποβοήθηση και προαγωγή της συμμέτρου 
αναπτύξεως πρωτίστως των παιδιών, των απόρων, απρο¬ 
στάτευτων μητέρων και των νέων ανθρώπων ηθικώς και 
πνευματικώς και κοινωνικώς κατά τα ιδεώδη της χριστια¬ 
νικής πίστεως και των ελληνοχριστιανικών παραδόσεων 
της φυλής μας. 

Άρθρο 3 

Περιουσία - Πόροι 

Περιουσία του ιδρύματος αποτελεί χρηματικό ποσό 
εκατόν πενήντα χιλιάδων (150.000) ευρώ. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από επτταμελές Διοικητικό Συμ¬ 
βούλιο που αποτελείται από τους: 

α) Αλέξανδρο Γεωργίου Κουρουπάκη, ως Πρόεδρο, 
β) Γεώργιο Πέτρου Τατσόπουλο, ως Αντιπρόεδρο, 
γ) Βασίλειο Γεωργίου Ράλλη, ως Γραμματέα. 
δ) Εμμανουήλ Θωμά Ραυτόπουλο, ως Ταμία, 
ε) Αναστασία Αγγέλου Ανωπολιτάκη. 
στ) Ευριπίδη Δημητρίου Γεωργιάδη. 
ζ) Τριανταφυλλιά Αθανασίου Καμπάνταη 

2. Τα μέλη των επόμενων Διοικητικών Συμβουλίων ορί¬ 
ζουν με πράξη τους, έπειτα από ψηφοφορία, τον Πρόε¬ 
δρο, τον Αντιπρόεδρο, τον Γ ραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 


λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
από τα μέλη του, με γραπτή αίτησή του(ς) προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από δώδεκα συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξειςτων άρθρων 101 και 102του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο- 

μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον οκτώ (8) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύ ματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύ ματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 


υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, στην Τράπεζα 
ΕυΓοόαηΚ Α.Ε.ή σε ένα από τα πιστωτικά ιδρύματα που 
ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό που εί¬ 
ναι αναγκαίο για την πληρωμή έκτακτων και επειγουσών 
δαπανώντου ιδρύματος,το ύψοςτου οποίου καθορίζεται 
με απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος απευθύνεται 
με προκήρυξη - πρόσκληση του κάθε χρόνο, προς όλες 
τις ενδιαφερόμενες, όσο και προς τους φορείς, οι οποίοι 
δραστηριοποιούνται παρομοίως για χορήγηση οικονομι¬ 
κής ενίσχυσης, για την αντιμετώπιση των δαπανών νοση¬ 
λείας, περιθάλψεως και αρωγής των ιδίων καθώς και ανη¬ 
λίκων, απόρων παιδιών. Οι ως άνω ενδιαφερόμενοι (άγα¬ 
μες, απροστάτευτες μητέρες και οι σχετικοί ως άνω 
φορείς) πρέπει να υποβάλλουν σ’ αυτό, μέσα σε τακτή 
προθεσμία, σχετική αίτηση μετά απαραίτητα δικαιολογη- 
τικά, που αναφέρονται στην παραπάνω προκήρυξη - πρό¬ 
σκληση. Αντίγραφο της προκήρυξης - πρόσκλησης πρέ¬ 
πει, με φροντίδα του Διοικητικού Συμβουλίου του ιδρύμα¬ 
τος, να τοιχοκολλείται με αποδεικτικό έξω από τα 
γραφεία του ιδρύματος και στα Κοινοτικά ή Δημοτικά κα¬ 
ταστήματα του Νομού Αττικής και να δημοσιεύεται μια 
φορά σε μια τοπική κατά προτίμηση ημερησία εφημερίδα 
της περιφέρειας του ιδρύματος και μια φορά σε δύο ημε¬ 
ρήσιες αθηναϊκές εφημερίδες μεγάλης κυκλοφορίας, σα¬ 
ράντα πέντε (45) τουλάχιστον ημέρες πριν από τη λήξη 
της παραπάνω προθεσμίας. 

1. Δικαίωμα οικονομικής ενίσχυσης έχουν οι υποψή¬ 
φιες, που πληρούν τις παρακάτω προϋποθέσεις: 

α) Έχουν ηλικία από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα μέ¬ 
χρι και σαράντα πέντε (45) ετών. 

β) Είναι οικονομικά αδύναμες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος από το έτος απονομής της 
οικονομικής ενίσχυσης. 

δ) Είναι γραμμένες στα δημοτολόγια των Δήμων ή Κοι¬ 
νοτήτων του Νομού Αττικής. 

Άρθρο 10 

Οικονομική Διαχείριση 

2. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη- 

μοσίευσης στην Εφημερίδα της Κυβερνήσεωςτου σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

3. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ552,τ.Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρίζονται τα ονό¬ 
ματα και λοιπά στοιχεία των προσώπων στο οποίο παρέ¬ 
χεται βοήθεια από το ίδρυμα. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται σε κοινωφελές 
ίδρυμα με παρεμφερή σκοπό, υποδεικνυόμενο από το Δι¬ 
οικητικό Συμβούλιο. 

Στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα,20 Ιανουάριου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΠΟΣΤ. ΦΩΤΙΑΔΗΣ ΒΑΣ. ΚΟΝΤΟΓΙΑΝΝΟΠΟΥΛΟΣ 


ΑΠΟΦΑΣΕΙΣ 

Αριθ. 10846 (2) 

Οργανισμός Εσωτερικής Υπηρεσίας του Δ' Δημοτικού 
Παιδικού Σταθμού Βέροιας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις των άρθρων 26, όπως αυτό αντικατα- 
στάθηκε από το άρθρο 12 του Ν. 2880/2001, 198 και 203 
του ΔΚΚ (ΠΔ 410/95). 

4. Τις διατάξεις του τελευταίου εδαφίου της παρ. 9 του 
άρθρου 8 του Ν. 3106/03 « Αναδιοργάνωση του Εθνικού 
Συστήματος Κοινωνικής Φροντίδας και άλλες διατάξεις». 

5. Την οικ.34327/21.12.2001 εγκύκλιο του ΥΠ.ΕΣ.Δ.Δ.Α. 
« Διαβίβαση σχεδίου Ο.Ε.Υ. των Δημοτικών και Βρεφονη¬ 
πιακών Σταθμών». 

6. Την 3300/25.6.03 απόφασή μας που δημοσιεύθηκε 
στο ΦΕΚ 968/Β'/15.7.2003, με την οποία συστάθηκε Δη¬ 
μοτικό Νομικό Πρόσωπο στο Δήμο Βέροιας με την επω¬ 
νυμία « Δ' Δημοτικός Παιδικός Σταθμός Βέροιας» , σύμ¬ 
φωνα με τις διατάξεις του άρθρου 203 του ΔΚΚ (Π.Δ. 
410/95) και τις όμοιες της παρ. 7 του άρθρου 8 του Ν. 
3106/03. 

7. Την 8/2003 απόφαση του Διοικητικού Συμβουλίου 
του Δ' Δημοτικού Παιδικού Σταθμού Βέροιας, με την 
οποία καταρτίσθηκε ο Ο.Ε.Υ. του ανωτέρω Νομικού Προ¬ 
σώπου. 

8. Την 634/2003 απόφαση του Δημοτικού Συμβουλίου 
Βέροιας με την οποία ενέκρινε την ανωτέρω απόφαση. 

9. Το 33/2003 (Θέμα 2ο) πρακτικό Υπηρεσιακού Συμ¬ 
βουλίου Υπαλλήλων Ο.Τ.Α. Ν. Ημαθίας, στο οποίο διατυ¬ 
πώνει τη γνώμη του επί της απόφασης του Δ' Δημοτικού 
Παιδικού Σταθμού Βέροιας. 

10. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβασητου δικαιώματος υπογραφής «Με 
εντολή Γενικού Γραμματέα Περιφέρειας», αποφασίζουμε: 

Νομιμοποιούμε την 8/2003 απόφαση του Διοικητικού 
Συμβουλίου του Δ'Δημοτικού Παιδικού Σταθμού Βέροιας 
με την οποία ψηφίζεται ο Οργανισμός Εσωτερικής Υπη¬ 
ρεσίας του ως εξής: 

Άρθρο 1 

Διάρθρωση Υπηρεσιών 

Οι υπηρεσίες του Νομικού Προσώπου Δημόσιου Δικαί¬ 
ου λειτουργούν σε επίπεδο Διεύθυνσης 

Η Δ/νση του Δ’ Δημοτικού Παιδικού Σταθμού Βέροιας, 
Δήμου Βέροιας αποτελείται από τα εξής τμήματα: 

α) Τμήμα Προσχολικής Αγωγής 

Άρθρο 2 

Αρμοδιότητες Δ/νσης και Τμημάτων 

Α) Η Διεύθυνση Εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά γιατην 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το τμήμα προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα Φιλοξενούμε¬ 
να νήπια σε συνεργασία με το προσωπικό του Σταθμού 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των συγ¬ 
χρόνων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά που είναι απαραίτητα για την εύρυθμη λειτουργία του. 

8. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

9. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

10. Καταρτίζει τον προϋπολογισμό - απολογισμό - ισο¬ 
λογισμό. 

11. Τηρεί όλα τα απαραίτητα βιβλία. 

Άρθρο 4 

Καθήκοντα Προϊσταμένου Τμήματος Προσχολικής 

Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικά και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος γιατις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 


Άρθρο 5 

Οργανική Σύνθεση Προσωπικού 
Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ ΘΕΣΕΙΣ 3 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ ΘΕΣΕΙΣ 2 

3. ΚΛΑΔΟΣ ΔΕ 29 ΟΔΗΓΩΝ ΘΕΣΕΙΣ 1 

4. ΚΛΑΔΟΣ ΔΕ 32 ΜΑΓΕΙΡΩΝ ΘΕΣΕΙΣ 1 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΘΕΣΕΙΣ 2 


Οι υπηρετούντες υπάλληλοι κατατάσσονται στις θέσεις 
του νέου νομικού προσώπου. 

Άρθρο 6 

Προϊστάμενοι Υπηρεσιακών Μονάδων 

Προϊστάμενοι κρίνονται υπάλληλοι του κλάδου ΤΕ9 
Βρεφονηπιοκομίας. 

Άρθρο 7 

Στον κλάδο ΤΕ9 Βρεφονηπιοκομίας, Πτυχίο ή Δίπλωμα 
Τ.Ε.Ι. της ημεδαπής ή ισοτίμων σχολών της ημεδαπής ή 
αλλοδαπής. 

Στον κλάδο ΔΕ 8 Βοηθών Βρεφοκόμων - Παιδοκόμων, 
Πτυχίο Ι.Ε.Κ. Βρεφοκομίας ή ελλείψει αυτού Απολυτήριο 
θταξίου Γυμνασίου ή Αυκείου. 

Στον κλάδο ΔΕ 32 Μαγείρων, Πτυχίο μέσης σχολής μα¬ 
γείρων και ελλείψει αυτών απόφοιτος εξαταξίου γυμνασί¬ 
ου ή λυκείου. 

Στον κλάδο ΔΕ 29 οδηγών αυτοκινήτων άδεια οδήγη¬ 
σης αντίστοιχης κατηγορίας. 

Στον κλάδο ΥΕ 16 Προσωπικού Καθαριότητας απολυ¬ 
τήριο υποχρεωτικής Εκπαίδευσης. 

Άρθρο 8 

Καθήκοντα Κλάδου ΤΕ 9 Βρεφονηπιοκομίας 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2. Εισηγούνται στο Διευθυντή του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

3. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας - Βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούν το Διευθυντή κατά τις ώρες που δεν απα¬ 
σχολούνται με τα παιδιά στη διοικητική και διαχειριστική 
εργασία και εκτελούν κάθε άλλη εργασία σε περίπτωση 
έκτακτης ανάγκης με υπόδειξη του Διευθυντή. 

9. Οι υπάλληλοι του κλάδου Βρεφονηπιοκομίας, εφ’ό- 
σον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα. 

α) Φροντίζουν για την ικανοποίηση των ατομικών και 
σωματικών αναγκών των βρεφών (καθαριότητα, διατρο¬ 
φή)· 

β) Επιμελούνται του καθημερινού ιματισμού των βρε- 

φώνπουπαραλαμβάνουναπότονΔ/ντή, ευθυνόμενοιγια 
κάθε απώλεια ή αδικαιολόγητη καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από το Διευ¬ 
θυντή. 

Άρθρο 9 

Καθήκοντα Κλάδου ΔΕ 8 Βοηθών Βρεφοκόμων - 
Παιδοκόμων 

Βοηθάει το προσωπικό της προηγούμενης παραγρά¬ 
φου σε όλα τα καθήκοντά του σύμφωνα με τις οδηγίες 
που παίρνει από αυτό. Στην περίπτωση απουσίας του 
προσωπικού της προηγούμενης παραγράφου, αντικαθι¬ 
στά αυτό απευθυνόμενη στον Υπεύθυνο του Σταθμού για 
βοήθεια και υποστήριξη. 

Άρθρο 10 

Καθήκοντα Κλάδου ΔΕ 32 Μαγείρου 

Ο υπάλληλος που ορίζεται ν’ ασκεί καθήκοντα μαγείρου 

1. Παραλαμβάνει από το Δ/ντή την αναγκαία ποσότητα 
τροφίμων και υπογράφει τα σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει γιατο σερβίρισμα του προγεύματος και του 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
Δ/ντή και οφείλει να φροντίζει για την καλή συντήρηση και 
καθαριότητα αυτών, καθώς και του χώρου του μαγειρεί¬ 
ου, ευθυνόμενος για κάθε απώλεια ή αδικαιολόγητη κα¬ 
ταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Διευθυντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Διευθυντή. 

8. Σε περίπτωση που απουσιάζει ο Διευθυντής ή ο ανα¬ 
πληρωτής αυτού, κρατά το δεύτερο κλειδίτης αποθήκης. 

Άρθρο 11 

Καθήκοντα Κλάδου Προσωπικού Καθαριότητας 

Βοηθητικών Εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Διευθυντή, 
εκτός εκείνου που χρησιμοποιείται από κάθε υπάλληλο 
των κλάδων Βρεφ/μίας ή Νηπιαγωγών (προσωρινός) και 
οφείλουν να μεριμνούν για την καλή συντήρηση, καθα¬ 
ριότητα και φύλαξη αυτού στον κατάλληλο χώρο αποθή¬ 
κευσής του, ευθυνόμενοι για κάθε απώλεια ή αδικαιολό¬ 
γητη καταστροφή του. 

3. Βοηθούν το μάγειρα, στην προετοιμασία του φαγη¬ 
τού των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 


υπαλλήλους Βρεφ/μίας ή Νηπιαγωγών (προσωρινός), 
καθ’ όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής και τα καθήκο¬ 
ντα του μαγείρου, μέχρι την πρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Διευθυντή. 

Άρθρο 12 

Υπάλληλος Κλάδου ΔΕ Τεχνικού (Οδηγός Οχημάτων) 

1. Επιλαμβάνεται για την ασφαλή μεταφορά των φιλο¬ 
ξενούμενων στο Σταθμό παιδιών, κατά τις ώρες προσέ¬ 
λευσης και αποχώρησης αυτών και σε λοιπές μετακινή¬ 
σεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικα Οδικής Κυκλοφορίας. 

3. Εκτελεί τις εξωτερικές εργασίεςτου Σταθμού που κα¬ 
θορίζονται από το Διευθυντή 

Άρθρο 13 

Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των ΟΤΑ. 

Άρθρο 14 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινού¬ 
ριες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό του Σταθ¬ 
μού. 

Άρθρο 15 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 16 

Ειδικοί Κανόνες γιατο Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτεροι σοβαροί λόγοι προσωπικοί ή υπηρεσιακοί, επι¬ 
τρέπεται ολιγόωρη απομάκρυνση του υπαλλήλου, μετά 
από ειδική άδεια του Προϊσταμένου ή σε εξαιρετικά επεί¬ 
γουσες περιπτώσεις του υπεύθυνου του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε εί¬ 
δος ή χωριστή παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

Άρθρο 17 

Οι προβλεπόμενες από τον παρόντα Ο. Ε.Υ. κατά Κλάδο 
καλύπτουν όλους τους εργαζόμενους στο νομικό πρόσω¬ 
πο ανεξαρτήτως σχέσεως εργασίας καθώς και ορισμένο 
επιπλέον αριθμό θέσεων για την κάλυψη των υφιστάμε¬ 
νων και μελλοντικών αναγκών των Υπηρεσιών του. 

Η κατανομή του προσωπικού στις Διευθύνσεις - Τρήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανήλικων τέκνων, έγκυες γυναίκες, τόπος δια¬ 
νομής κ.λπ.). 

Ως Προϊστάμενοι Διευθύνσεως και Τμήματος ορίζονται 
πάντοτε με απόφαση Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Ακροτελεύτιο Άρθρο 
Κάλυψη Δαπάνης 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού του Δ' Δημοτικού 
Παιδικού Σταθμού δήμου Βέροιας γιατο τρέχων και για τα 
επόμενα έτη, το ύψος της οποίας δεν είναι δυνατόν να 
υπολογιστεί εκ των προτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια 19 Δεκεμβρίου 2003 

Με εντολή Γενικού Γραμματέα Περιφέρειας 

Ο Διευθυντής κ.α.α. 

Γ. ΑΡΒΑΝΙΤΙΔΗΣ 

-*- 

(3) 

Απόρριψη αίτησης για χορήγηση άδειας Μεταλλευτικών 
Ερευνών σε περιοχή του Νομού Έβρου, στην Ζωγρά¬ 
φου Μαρίκα με αριθ. (Β.Ν. 608). 

Ο ΝΟΜΑΡΧΗΣ ΕΒΡΟΥ 

Με την 47/ΔΒΕ/Φ24.2/1/14.1.2004 απόφαση του Νο¬ 
μάρχη Έβρου, που εκδόθηκε σύμφωνα με τις διατάξεις 
του Ν.Δ. 210/73, του Ν. 274/76 «Περί Μεταλλευτικού Κώ- 
δικος» και του Π.Δ. 92/93 ύστερα από την αίτηση - δήλω¬ 
ση της Ζωγράφου Μαρίκας που επιδόθηκε νόμιμα σε μας 
στις 23.5.2001 και πήρε Β.Ν. 608, απορρίπτεται η χορή¬ 


γηση άδειας Μεταλλευτικών Ερευνών, σε χώρο έκτασης 
Ε=6.700 στρεμμάτων που βρίσκεται στην περιοχή του 
Οικισμού Μεστής του Διαμερίσματος Συκορράχης, του 
Δήμου Αλεξανδρούπολης, του Νομού Έβρου, και προσ¬ 
διορίζεται επακριβώς με τις συντεταγμένες: 

Κ.Φ.Χ. «ΜΑΡΩΝΕΙΑ» κλίμακα 1:100.000 Ε= 40° 45'Μ = 1° 
45 ’ 


Α 

Χ= 12.700 

Υ= 21.700 

Β 

Χ= 16.500 

Υ= 23.100 

Γ 

Χ= 17.600 

Υ= 22.100 

Δ 

Χ= 12.900 

Υ= 20.100 

Ε 

Χ= 12.750 

Υ= 20.600 και από εκεί στο αρχικό 


σημείο Α. 

επειδή δεν συμφωνούν οι Υπηρεσίες που γνωμοδοτούν 
σχετικά. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

-♦- 

(4) 

Χόρηγηση άδειας Μεταλλευτικών Ερευνών σε περιοχή 
του Νομού Έβρου, στην Ανώνυμη Εταιρεία « ΚΩΝΣΤΑ¬ 
ΝΤΙΝΟΣ ΔΗΜΗΤΡΙΑΔΗΣ ΑΝΩΝΥΜΟΣ ΜΕΤΑΛΛΕΥΤΙ¬ 
ΚΗ - ΕΜΠΟΡΙΚΗ - ΒΙΟΜΗΧΑΝΙΚΗ ΚΑΙ ΝΑΥΤΙΛΙΑΚΗ 
ΕΤΑΙΡΙΑ» με αριθ. (Β.Ν. 625). 

Ο ΝΟΜΑΡΧΗΣ ΕΒΡΟΥ 

Μετην2008/ΔΒΕ/Φ.24.2./2/14.1.2004 απόφαση του Νο¬ 
μάρχη Έβρου,που εκδόθηκε σύμφωνα με τις διατάξεις 
του Ν.Δ. 210/73, του Ν. 274/76 « Περί Μεταλλευτικού Κώ- 
δικος» και του Π.Δ. 92/93 ύστερα από την αίτηση - δήλω¬ 
ση της Ανώνυμης Εταιρείας « ΚΩΝΣΤΑΝΤΙΝΟΣ ΔΗΜΗ¬ 
ΤΡΙΑΔΗΣ ΑΝΩΝΥΜΟΣ ΜΕΤΑΛΛΕΥΤΙΚΗ - ΕΜΠΟΡΙΚΗ - 
ΒΙΟΜΗΧΑΝΙΚΗ ΚΑΙ ΝΑΥΤΙΛΙΑΚΗ ΕΤΑΙΡΙΑ» που επιδόθηκε 
νόμιμα σε μας στις 26.6.2003 και πήρε Β.Ν. 625, χορηγεί¬ 
ται άδεια Μεταλλευτικών Ερευνών, διάρκειας τριών (3) 
ετών, σε χώρο έκτασης Ε=4.675,63 στρεμμάτων μετά 
από περικοπή, που βρίσκεται στην περιοχή του Δημοτι¬ 
κού Διαμερίσματος Μαυροκκλησίου, του Δήμου Ορφέα, 
του Νομού Έβρου, και προσδιορίζεται επακριβώς με τις 
συντεταγμένες: 

Κ.Φ.Χ. «ΔΙΔΥΜΟΤΕΙΧΟΥ» κλίμακα 1:100.000 Ι_= 41° 15' 
Μ= 2° 45' 


1. 

X = 

-16.600 

Υ = 

+ 12.650 

2. 

X = 

-14.200 

Υ = 

+ 12.450 

3. 

X = 

-14.900 

Υ = 

+ 10.200 

4. 

X = 

-15.825 

Υ = 

+ 10.226 

5. 

X = 

-15.820 

Υ = 

+ 10.401 

6. 

X = 

-16.644 

Υ = 

+10.550 και από εκεί στο αρχικό 


σημείο Α. 


Η άδεια χορηγήθηκε με όρους που αναφέρονται στην 
απόφασή μας. 

Παράβαση των παραπάνω όρων που τέθηκαν αποτελεί 
λόγο ανάκλησης της άδειας. 

Η περίληψη αυτή να δημοσιευθεί στην Εφημερίδα της 
Κυβερνήσεως 

Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 

ΚΟΜΟΤΗΝΗ - Δημοκρατίας 1 

(25310) 22 858 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































